**HIRDETMÉNY**

**településrendezési eszközök módosításának partnerségi egyeztetéséről**

**Sitke Község Önkormányzata Képviselő-testülete a településrendezési eszközök módosítására vonatkozó eljárást indított a 47/2020.(X.12.) számú képviselő-testületi határozatával.**

**A településrendezési eszközök módosítása során a lakossággal, érdekképviseleti, civil és gazdálkodó szervezetekkel, vallási közösségekkel (a továbbiakban: partnerek)** történő véleményeztetésre **Sitke Község Önkormányzata Képviselő-testülete 14/2017. (XII.1.)** **önkormányzati rendelete** a partnerségi egyeztetés szabályairól **alapján kerül sor.**

**A partnereket az önkormányzat az előzetes tájékoztatási szakasz tervezetéről**

1. az Önkormányzat hivatalos hirdetőtábláján hirdetmény kifüggesztése, és
2. a közterületeken elhelyezett önkormányzati hirdetőfelületeken hirdetmény kifüggesztése, és
3. az Önkormányzat hivatalos honlapján (www.sitke.hu) tájékoztató anyag megjelentetése,
4. a Sárvári Közös Önkormányzati Hivatalban személyes ügyfélfogadás keretében tájékoztató anyag rendelkezésre bocsátása, és
5. a Sitkei Önkormányzati Hivatalban tartandó lakossági fórum

**révén tájékoztatja.**

A jelen hirdetmény és a módosítás tervezet anyaga az önkormányzat hivatalos honlapján ([www.sitke.hu](http://www.sitke.hu)), míg jelen hirdetményi tájékoztató (mint rövid összefoglaló anyag) az Önkormányzat hivatalos hirdetőtábláján közzé tételre kerül. A hirdetmény és az előzetes tájékoztató teljes anyaga, a Sárvári Közös Önkormányzati Hivatalban személyes ügyfélfogadás keretében is megtekinthető.

A partnerek tájékoztatása, a településrendezési eszközök előzetes tájékoztatás tervezetének bemutatása, ismertetése céljából az Önkormányzat

**2020. november 10-én 8.00 órai kezdettel**

**lakossági fórumot rendez a Sitkei Önkormányzati Hivatalban (9671 Sitke, Hunyadi u.1.).**

A partnerek az észrevételeiket, javaslataikat a lakossági fórumon szóban, illetve a lakossági fórumtól számított 8 napon belül papír alapon, vagy elektronikusan tehetik meg (Sárvári Közös Önkormányzati Hivatal Gazdasági és Városfejlesztési Iroda Sárvár, Várkerület 2. Rosenfeld Istvánné városi főmérnök telefon:95-523-135, e-mail: rosenfeld.istvanne@sarvar.hu).

 **SITKE KÖZSÉG ÖNKORMÁNYZATA**